พระราชกฤษฎีกาพระราชกฤษฎีกากำหนดจำนวน ที่ตั้ง เขตศาลและวันเปิดทำการของศาลอุทธรณ์ภาคพ.ศ. ๒๕๓๒ ภูมิพลอดุลยเดช ป.ร.ให้ไว้ ณ วันที่ ๑๑พฤศจิกายน พ.ศ. ๒๕๓๒เป็นปีที่ ๔๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดจำนวนที่ตั้ง เขตศาล และวันเปิดทำการของศาลอุทธรณ์ภาคอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย และมาตรา ๓แห่งพระราชบัญญัติจัดตั้งศาลอุทธรณ์ภาค พ.ศ. ๒๕๓๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดจำนวน ที่ตั้งเขตศาล และวันเปิดทำการของศาลอุทธรณ์ภาค พ.ศ. ๒๕๓๒มาตรา ๒[๑]พระราชกฤษฎีกานี้ให้ใช้บังคับตั้งแต่วันประกาศในราชกิจจานุเบกษาเป็นต้นไปมาตรา๓[๒] ให้มีศาลอุทธรณ์ภาค จำนวน ๓ ศาล คือ ศาลอุทธรณ์ภาค๑ ศาลอุทธรณ์ภาค ๒ และศาลอุทธรณ์ภาค ๓ และมีเขตศาลดังต่อไปนี้(๑)ศาลอุทธรณ์ภาค ๑ มีเขตศาลในจังหวัดกาฬสินธุ์ จังหวัดขอนแก่น จังหวัดจันทบุรีจังหวัดฉะเชิงเทรา จังหวัดชลบุรี จังหวัดชัยภูมิ จังหวัดตราด จังหวัดนครนายกจังหวัดนครพนม จังหวัดนครราชสีมา จังหวัดบุรีรัมย์ จังหวัดปราจีนบุรีจังหวัดมหาสารคาม จังหวัดมุกดาหาร จังหวัดยโสธร จังหวัดร้อยเอ็ด จังหวัดระยองจังหวัดเลย จังหวัดศรีสะเกษ จังหวัดสกลนคร จังหวัดสุรินทร์ จังหวัดหนองคายจังหวัดอุดรธานี และจังหวัดอุบลราชธานี(๒)ศาลอุทธรณ์ภาค ๒ มีเขตศาลในจังหวัดกำแพงเพชร จังหวัดชัยนาท จังหวัดเชียงรายจังหวัดเชียงใหม่ จังหวัดตาก จังหวัดนครสวรรค์ จังหวัดนนทบุรี จังหวัดน่านจังหวัดปทุมธานี จังหวัดพระนครศรีอยุธยา จังหวัดพะเยา จังหวัดพิจิตรจังหวัดพิษณุโลก จังหวัดเพชรบูรณ์ จังหวัดแพร่ จังหวัดแม่ฮ่องสอน จังหวัดลพบุรี จังหวัดลำปางจังหวัดลำพูน จังหวัดสมุทรปราการ จังหวัดสระบุรี จังหวัดสิงห์บุรี จังหวัดสุโขทัยจังหวัดอ่างทอง จังหวัดอุตรดิตถ์ และจังหวัดอุทัยธานี(๓) ศาลอุทธรณ์ภาค๓ มีเขตศาลในจังหวัดกระบี่ จังหวัดกาญจนบุรี จังหวัดชุมพร จังหวัดตรังจังหวัดนครปฐม จังหวัดนครศรีธรรมราช จังหวัดนราธิวาส จังหวัดปัตตานีจังหวัดประจวบคีรีขันธ์ จังหวัดพังงา จังหวัดพัทลุง จังหวัดเพชรบุรี จังหวัดภูเก็ตจังหวัดยะลา จังหวัดระนอง จังหวัดราชบุรี จังหวัดสงขลา จังหวัดสตูลจังหวัดสมุทรสงคราม จังหวัดสมุทรสาคร จังหวัดสุพรรณบุรี และจังหวัดสุราษฎร์ธานีมาตรา ๔ให้ศาลอุทธรณ์ภาค ๑ ศาลอุทธรณ์ภาค ๒ และศาลอุทธรณ์ภาค ๓ มีที่ตั้งอยู่ ณกรุงเทพมหานครมาตรา ๕ให้เปิดทำการศาลอุทธรณ์ภาค ๑ ศาลอุทธรณ์ภาค ๒ และศาลอุทธรณ์ภาค ๓ตั้งแต่วันที่ ๒ มกราคม พ.ศ. ๒๕๓๓ เป็นต้นไปมาตรา ๖ให้รัฐมนตรีว่าการกระทรวงยุติธรรมรักษาการตามพระราชกฤษฎีกานี้ผู้รับสนองพระบรมราชโองการพงส์ สารสินรองนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๓แห่งพระราชบัญญัติจัดตั้งศาลอุทธรณ์ภาค พ.ศ. ๒๕๓๒บัญญัติว่าให้จัดตั้งศาลอุทธรณ์ภาคขึ้น ส่วนจำนวนและที่ตั้งจะอยู่ ณ ที่ใดมีเขตศาลเพียงไร และจะเปิดทำการเมื่อใด ให้เป็นไปตามที่กำหนดในพระราชกฤษฎีกาบัดนี้พร้อมที่จะกำหนดจำนวน ที่ตั้ง เขตศาลและวันเปิดทำการของศาลอุทธรณ์ภาคได้แล้ว จึงจำเป็นต้องตราพระราชกฤษฎีกานี้พระราชกฤษฎีกากำหนดจำนวนที่ตั้ง เขตศาล และวันเปิดทำการของศาลอุทธรณ์ภาค (ฉบับที่ ๒) พ.ศ. ๒๕๓๖[๓]มาตรา๔บรรดาคดีที่ได้อุทธรณ์ก่อนวันที่พระราชกฤษฎีกานี้ใช้บังคับให้ศาลอุทธรณ์หรือศาลอุทธรณ์ภาคแล้วแต่กรณี ซึ่งคดีนั้นค้างพิจารณาอยู่ คงมีอำนาจพิจารณาพิพากษาต่อไปหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากเขตศาลของศาลอุทธรณ์ภาคที่กำหนดไว้เดิมไม่เหมาะสมทำให้มีจำนวนคดีไปสู่ศาลอุทธรณ์เป็นจำนวนมากสมควรแก้ไขเพิ่มเติมเขตศาลของศาลอุทธรณ์ภาคเพื่อให้จำนวนคดีไปสู่ศาลอุทธรณ์ภาคมากขึ้นในสัดส่วนที่เหมาะสมกับจำนวนคดีที่ไปสู่ศาลอุทธรณ์ตามเจตนารมณ์ของพระราชบัญญัติจัดตั้งศาลอุทธรณ์ภาคพ.ศ. ๒๕๓๒ และโดยที่มาตรา ๓ แห่งพระราชบัญญัติดังกล่าวบัญญัติว่าศาลอุทธรณ์ภาคจะมีเขตศาลเพียงไร ให้เป็นไปตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้ณัฐพร/ผู้จัดทำ๒๖ กันยายน๒๕๕๖[๑] ราชกิจจานุเบกษา เล่ม ๑๐๖/ตอนที่ ๒๐๓/ฉบับพิเศษ หน้า ๕/๑๗ พฤศจิกายน ๒๕๓๒[๒] มาตรา ๓ แก้ไขเพิ่มเติมโดยพระราชกฤษฎีกากำหนดจำนวน ที่ตั้ง เขตศาลและวันเปิดทำการของศาลอุทธรณ์ภาค (ฉบับที่ ๒) พ.ศ. ๒๕๓๖[๓] ราชกิจจานุเบกษา เล่ม ๑๑๐/ตอนที่ ๑๐๑/ฉบับพิเศษ หน้า ๑/๒๘ กรกฎาคม ๒๕๓๖